text: Zucchero til Sønderborg
  12 marts 2011 kl. 09.40
  Den italienske musiker giver til sommer koncert i Mølleparken i Sønderborg.
  Den italienske musiker Adelmo Fornaciari - bedre kendt som Zucchero - spiller i Sønderborg 29. juni. Det bliver en udendørs koncert. 
  Han er mest af alt kendt for sangen Senza Una Donna - uden en kvinde - som han sang med Paul Young. 
  Billetterne koster overkommelige 250 kroner inklusiv gebyr.
  